### Beslutning

Freja Holst Afdeling med bemærkning, at byrådet i sit møde den 29. september 2021 har vedtaget beslutningsforslaget i overensstemmelse med erklæring fra Udvalget for 360 graders ansvarlighed af 8. september 2021, med den tilføjelse at der rettes henvendelse til indenrigsministeriet.

**Beslutningsforslag fra SF, RV og EL**

Forslag:

[adresse] skal ikke købe varer eller tjenesteydelser, som er produceret i israelske bosættelser på palæstinensiske områder besat i strid med Folkeretten. Dette skal indgå i betingelser i udbud, og aktuelle leverandører skal redegøre for, at de tilfredsstiller disse krav.

Baggrund:

De israelske bosættelser på [adresse] er opført på besat land hvilket er i strid med Folkeretten og FN-Sikkerhedsråds resolutioner. FN og Den Internationale Domstol i [adresse] har dømt de israelske bosættelser på [adresse] for ulovlige og menneskerettighedskrænkende. Israelske bosættelser i de besatte områder fordriver palæstinenserne og fragmenterer deres hjemland. Bosættelserne krænker palæstinensernes rettigheder og udnytter deres naturressourcer.

[adresse] har 22.2.2017 vedtaget en politik for "ansvarlige investeringer". Udover den overordnede målsætning om at opnå størst mulig forrentning, så sikrer vedtagelsen også, at [adresse] tager samfundsansvar og sikrer, at investeringerne foretages i overensstemmelse med kommunens generelle holdninger og værdier, samt ansvar overfor relevante danske og internationale normer, hvilket kræver at overvejelser om miljø, sociale forhold og god selskabsledelse indgår systematisk i beslutningerne om investering.

Dette afspejles også i [adresse] indkøbspolitik fra 2018, hvori der lægges vægt på bæredygtighed, social ansvarlighed og etiske forhold. På side 11 står der: "[adresse] tager social ansvarlighed alvorligt. Det betyder bl.a., at vi stiller krav om, at vores leverandører og deres underleverandører overholder internationale konventioner tiltrådt af [adresse]."

Forslaget om stop for indkøb af varer og tjenesteydelser fra israelske bosættelser på besatte palæstinensiske områder ligger helt indenfor disse socialt og etisk ansvarlige politiske beslutninger.

Motivering:

Daværende økonomi- og indenrigsminister Henrik Knudsen har i et svar til Folketingets Kommunaludvalg 26.11.2014 fastslået, at kommuner i deres indkøbspolitik godt kan fastsætte, at de ikke vil købe varer fra besatte områder på [adresse]. (Se vedlagte bilag)

På byrådsmødet 17.12.2014 stillede Enhedslisten, SF og Radikale Venstre forslag om boykot af varer fra ulovlige israelske bosættelser. Det blev henvist til magistratsbehandling. Først langt senere, 2.6.2017, kom der en udtalelse fra Borgmesterens Afdeling, hvori der blev henvist til, at der ikke var lovhjemmel for forslaget:

https://dagsordener.aarhus.dk/vis/pdf/bilag/cacb41e1-2220-4dfe-97ef-0c076ce61caa/?redirectDirectlyToPdf=false

Forslaget blev igen behandlet i byrådet 16.8.2017, hvor et flertal henviste til udtalelsen fra Borgmesterens Afdeling, mens EL, R og SF fastholdt forslaget. Så forslaget blev ikke vedtaget.

I udtalelsen fra Borgmesterens Afdeling refereres til, at Økonomi- og Indenrigsministeriet har udtalt, at kommunerne ikke er afskåret fra i deres indkøbspolitik at fastsætte, at de ikke indkøber varer fra de besatte områder på [adresse]. Men også til, at ministeriet ikke har forholdt sig til, om dette vil være i overensstemmelse med udbudsreglerne. Dette har kommunen spurgt Statsforvaltningen om, og den svarer, at den ikke kan bidrage til en afklaring, men henviser til, at kommunen selv må foretage en vurdering af spørgsmålet om udbudsreglerne.

Det er altså [adresse], der selv har foretaget vurderingen af dette. I udtalelsen derfra står der: "Det er vurderingen fra Juridisk Service, at det næppe er i overensstemmelse med udbudsreglerne, hvis man i kommunens indkøbspolitik bestemmer, at kommunen ikke i almindelighed indkøber varer produceret i ulovlige israelske bosættelser på besatte palæstinensiske områder."

Men faktisk er der en tilsvarende sag, hvor Økonomi- og Indenrigsministeriet i 2013 udtalte sig om lovligheden af kommunale beslutninger mht. indkøb af varer. Det drejer sig om [adresse] som "Fairtrade-by". I denne sag har ministeriet afvist en vurdering fra Statsforvaltningen.

I Udbudsportalen.dk kan man læse om sociale klausuler i kommunale udbud:

https://udbudsportalen.dk/2019/05/sociale-klausuler/

Her står der følgende:

"Spørgsmålet om, hvilke sociale hensyn en kommune lovligt kan tilgodese i sine kontrakter illustreres af den såkaldte "Fairtrade sag". [adresse] fik i 2010 titlen som "Fairtrade by" og forpligtede sig dermed til at købe en vis andel af Fairtrade mærkede produkter, fx kaffe og te."

"I modsætning til Statsforvaltningen [adresse] fandt Økonomi- og Indenrigsministeriet i maj 2013, at en kommune inden for kommunalfuldmagtens rammer kan påtage sig et samfundsansvar og varetage Fairtrade-hensyn. Ministeriet begrundede dette med, at kommunen herved udnytter sin mulighed for at efterspørge varer og ydelser, der er produceret under ansvarlige forhold."

"Det fremgår af udtalelsen, at ministeriet lagde vægt på, at det i såvel internationale som i danske sammenhænge antages, at virksomheder bør tage et samfundsansvar i deres aktiviteter. Dette har fundet udtryk i en række såvel internationale som nationale initiativer, som ministeriet fandt, er udtryk for en generel forudsætning om, at aktører, der har mulighed for det, bør tage et samfundsansvar, og at det gælder såvel private virksomheder som offentlige myndigheder."

Der henvises til en skrivelse til [adresse] fra Økonomi- og Indenrigsministeriet d. 3.5.2013:

https://www.ft.dk/samling/20121/almdel/kou/bilag/95/1246170/index.htm

I skrivelsen fra ministeriet gennemgås Fairtrade-sagen, og der konkluderes:

"Økonomi- og Indenrigsministeriet finder, at det forhold, at det offentlige, herunder kommuner, i varierende omfang kan påtage sig et samfundsansvar, jf. ovenfor under pkt. 3, blandt andet gør sig gældende i forhold til de varer, som kommunen indkøber, og at det således er lovligt, at en kommune udnytter sin mulighed for at efterspørge varer og ydelser, der er produceret under ansvarlige forhold."

Med andre ord, udbudsreglerne afskærer ikke en kommune fra at vedtage en indkøbspolitik, der inddrager samfundsansvar. Det er også denne lovlighed, som økonomi- og indenrigsministeren henviser til i sit svar til Folketingets Kommunaludvalg i november 2014, som ovenfor nævnt.

Så overfor Borgmesterens Afdelings lidt vage vurdering af "næppe i overensstemmelse med udbudsreglerne" står altså afgørelsen fra Økonomi- og Indenrigsministeriet i Fairtrade-sagen, hvor ministeriet udtaler, at kommuner gerne må påtage sig samfundsansvar i forhold til de varer, som de indkøber, og desuden ministerens klare tilkendegivelse om lovlighed fra november 2014.

Ministeren skriver godt nok, at: "Efter ministeriets praksis er en sådan udenrigspolitisk stillingtagen ikke en kommunal opgave." Men så tilføjer han: "at kommuner ikke er afskåret fra i deres indkøbspolitik at fastsætte, at de ikke indkøber varer fra besatte områder på [adresse]." Til grund for dette lægger han: "at kommunerne på dette område handler i overensstemmelse med den udenrigspolitiske tilkendegivelse, Folketinget er fremkommet med gennem sin vedtagelse af V13." (Mht. V13 fra [adresse] se nedenfor)

Med andre ord, det er lovligt for en kommune at beslutte, ikke at købe varer fra de israelske bosættelser på [adresse], fordi dette er i overensstemmelse med Folketingets vedtagne politik.

Dette vil også involvere spørgsmålet om overholdelse af EUs udbudsregler, og her må følgende tages i betragtning:

Ni norske kommuner, bl.a. [adresse], [adresse] og [adresse], og fem norske amter har besluttet ikke at handle med israelske varer og tjenester fra besatte områder. By- og amtsrådene har vedtaget, at de ikke ønsker at bidrage til at overtræde international lov ved at købe varer og tjenester fra lande eller virksomheder, der overtræder international lov.

https://arbejderen.dk/udland/flere-norske-kommuner-siger-nej-til-varer-fra-israelske-bosaettelser/

Mht. [adresse] og EU's udbudsregler kan man blive oplyst om dette i en rapport fra Rambøll:

https://interreg-oks.eu/download/18.2f79a9231506ca[telefonnummer]c4/1472022951401/Next%20Move%20muligheder%20og%20barrierer%20for%20fxlles%20udbud.pdf

På side 5 i rapporten står der:

"[adresse] er ikke medlem af EU, men er via EØS-aftalen (der står for det Europæiske Økonomiske Samarbejdsområde og er udmøntet i en samarbejdsaftale mellem EU og EFTA-landene, som [adresse] er en del af) forpligtet til at overholde udbudsdirektivet, hvilket også er udtrykt via den gældende norske lovgivning om offentlige anskaffelser."

De norske kommuner og amter er altså i lighed med kommuner og regioner i [adresse] underlagt EUs udbudsregler, hvilket ikke har forhindret disse by- og amtsråd i at vedtage ikke at indkøbe israelske varer og tjenester fra besatte områder.

Med alt dette taget i betragtning kan dette forslag om stop for indkøb af varer og tjenesteydelser fra israelske bosættelser på palæstinensiske besatte områder ikke afvises med henvisning til manglende lovhjemmel.

Vedtagelse af forslaget ligger desuden helt i forlængelse af adskillige opfordringer om netop dette til private virksomheder såvel som offentlige myndigheder fra den danske regering og Folketinget samt fra EU.

Den danske regering og 14 andre EU-lande har i utvetydige vendinger advaret alle danske borgere og virksomheder mod finansielle og økonomiske aktiviteter, der kan støtte ulovlige israelske bosættelser:

https://ecfr.eu/article/eu\_member\_state\_business\_advisories\_on\_israel\_settlements/

[adresse] (V13) vedtog Folketinget (V, S, RV, SF, EL, LA, KF og Poul Thomsen (UFG) stemte for) en vedtagelse, der indeholder:

"Folketinget opfordrer regeringen til: at israelske bosættelser ikke gennem aftaler mellem [adresse] og EU eller gennem danske offentlige eller private engagementer får legitimeret deres eksistens eller forbedrede økonomiske muligheder."

10.5.2016 (V53) vedtog Folketinget (S, V, EL, LA, ALT, [adresse], SF, KF stemte for) en vedtagelse, der indeholder:

"Folketinget opfordrer regeringen til bilateralt og gennem EU og FN at arbejde for, at - [adresse] indstiller sin bosættelsespolitik og israelske bosættelser ikke gennem aftaler mellem [adresse] og EU eller danske offentlige eller private engagementer får legitimeret deres eksistens eller forbedrede økonomiske muligheder."

23.1.2018 (V30) vedtog Folketinget (S, V, EL, LA, ALT, [adresse], SF og KF stemte for) følgende, efter at have noteret sig opfordringen i FN's Sikkerhedsråds resolution 2334 om i relevante handlinger at skelne mellem [adresse] territorium og de besatte områder:

"Folketinget opfordrer til, at nye aftaler mellem [adresse] og [adresse] i overensstemmelse med resolution 2334 og EU’s politik tydeligt skal angive ikke at kunne anvendes på disse områder. Folketinget opfordrer regeringen til at styrke den vejledende indsats over for private og offentlige investorer, så det bliver lettere at identificere engagementer og aktiviteter, der finder sted i eller er til gavn for bosættelser, herunder løbende at opdatere statens vejledning om ansvarlige investeringer med afsæt i FN's og OECD's retningslinjer og udtalelser fra MKI. Folketinget udtaler samtidig sin støtte til OHCHR’s igangværende arbejde på området." (OHCHR: FNs Menneskerettigheds Højkommisariat)

13.4.2021 (V100) vedtog Folketinget (S, V, SF, RV, EL, KF, Borris Andresen (LA) og ALT stemte for):

"Folketinget udtaler sin støtte til, at [adresse] fortsat arbejder aktivt for en tostatsløsning mellem [adresse] og [adresse]." Og herunder vedtaget: "Folketinget understreger, at alle, herunder [adresse], bør skelne klart mellem [adresse] territorium og de besatte områder. Folketinget understreger endvidere, at man ikke i aftaler med EU eller via danske offentlige eller private engagementer, bør give bosættelser forbedrede økonomiske muligheder eller på nogen måde legimitere besættelsen."

Kurt Thorsen, Radikale Venstre

Janni Lauritsen, Socialistisk Folkeparti

Lene Christiansen, Enhedslisten

### Sagens forløb

22-06-2021 [adresse] Byråd
 Sagens behandling blev udsat i byrådets møde den 22. juni 2021.
 18-08-2021 [adresse]
Fremsendes til Udvalget for 360-graders ansvarlighed til behandling i henhold til beslutning i byrådets møde den 18. august 2021.
 08-09-2021 Udvalget for 360 graders ansvarlighed
Udvalget ønskede at imødekomme forslagsstillernes hensigt, men vurderingen fra Indkøb og Udbud i Borgmesterens Afdeling jf. vedlagte notat af 14. september 2021 konkluderer, at det konkrete forslag ikke kan vedtages, da det ikke er foreneligt med udbudsreglerne at indarbejde krav i kommunens udbud om, at der ikke må leveres varer eller tjenesteydelser fra israelske bosættelser.

 Udvalget kunne derfor ikke tiltræde forslaget men henstiller til, at forvaltningen i videst muligt omfang bruger Aarhus Kommunes CSR-bilag til at gå i dialog med leverandører, der agerer uhensigtsmæssigt eller ulovligt på CSR relaterede områder.

 Janni Lauritsen og Allan Knudsen var forhindrede i at deltage i udvalgets behandling af sagen.
 29-09-2021 [adresse]
Freja Holst Afdeling med bemærkning, at byrådet i sit møde den 29. september 2021 har vedtaget beslutningsforslaget i overensstemmelse med erklæring fra Udvalget for 360 graders ansvarlighed af 8. september 2021, med den tilføjelse at der rettes henvendelse til indenrigsministeriet.